
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2398 

9 Σεπτεμβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ρύθμιση θεμάτων σχετικά με τον τρόπο, τον τύπο 
και την διαδικασία επιβολής των προστίμων που 
επιβάλλονται από τα ελεγκτικά όργανα κατά την 
διαπίστωση παράβασης, σε εφαρμογή των διατά¬ 
ξεων του Ν. 4264/2014, αναπροσαρμογή των πο¬ 
σών και κάθε άλλη λεπτομέρεια. 1 

Έγκριση υπερωριακής εργασίας νια τους μήνες Σε¬ 
πτέμβριο - Οκτώβριο του έτους 2014, για το μό¬ 
νιμο, με σχέση εργασίας ιδιωτικού δικαίου αο¬ 
ρίστου χρόνου (εκτός των δημοσιογράφων) και 
αποσπασμένο προσωπικό στη Γενική Γραμματεία 
Μέσων Ενημέρωσης - Γ ενική Γ ραμματεία Ενημέ¬ 


ρωσης και Επικοινωνίας. 2 

ΑΠΟΦΑΣΕΙ Σ 

Αριθ. Α2-797 (1) 


Ρύθμιση θεμάτων σχετικά με τον τρόπο, τον τύπο και 
την διαδικασία επιβολής των προστίμων που επι¬ 
βάλλονται από τα ελεγκτικά όργανα κατά την δια¬ 
πίστωση παράβασης, σε εφαρμογή των διατάξεων 
του Ν. 4264/2014, αναπροσαρμογή των ποσών και 
κάθε άλλη λεπτομέρεια. 

Ο ΥΦΥΠΟΥΡΓΟΣ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

Έχοντας υπόψη: 

1. Τις διατάξεις άρθρου 33 παρ. 6 του Ν.4264/2014 (ΦΕΚ 
118/Α'/15-5-2014) «Ασκηση εμπορικών δραστηριοτήτων 
εκτός καταστήματος και λοιπές διατάξεις». 

2. Τα άρθρα 7α, 7β του Ν.2323/1995 (ΦΕΚ 145/Α71995), 
όπως τροποποιήθηκαν και ισχύουν. 

3. Το Π.Δ. 397/1988 «Οργανισμός του Υπουργείου Εμπο¬ 
ρίου» (ΦΕΚ 185/Α'/1988), όπως τροποποιήθηκε και ισχύει. 

4. Το Π.Δ. 59/1996 «Σύσταση Γενικής Γραμματείας 
Εμπορίου στο Υπουργείο Ανάπτυξης και καθορισμός 
αρμοδιοτήτων» (ΦΕΚ 51/Α71996). 

5. Το Π.Δ. 197/1997 «Σύσταση Γ ενικής Γραμματείας Κα¬ 
ταναλωτή - Αρμοδιότητες» (ΦΕΚ 156/Α71997). 

6. Το Π.Δ. 63/2005 «Κώδικας Νομοθεσίας για την Κυ¬ 
βέρνηση και τα κυβερνητικά όργανα» (ΦΕΚ 98/Α72005). 


7. Το Ν. 3728/2008 «Υπηρεσία Εποπτείας Αγοράς και 
άλλες διατάξεις», (ΦΕΚ 258/Α72008) όπως ισχύει. 

8. Το Ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης». (ΦΕΚ 87/Α72010). 

9. Το Ν. 3892/2010 «Ηλεκτρονική καταχώριση, εκτέλεση 
ιατρικών συνταγών και παραπεμπτικών ιατρικών εξε¬ 
τάσεων και ειδικότερα το άρθρο 9 για τη Στελέχωση 
και Οργάνωση της Γενικής Γραμματείας Καταναλωτή 
(ΦΕΚ 189/Α72010). 

10. Το Ν. 4081/2012 «Περιστολή δημοσίων δαπανών, 
ρύθμιση θεμάτων δημοσιονομικών ελέγχων και άλλες 
διατάξεις» όπως ισχύει και ειδικότερα το άρθρο 10 (ΦΕΚ 
184/Α72012). 

11. Το άρθρο 235 του Ν. 4072/2012 «Βελτίωση επιχει¬ 
ρηματικού περιβάλλοντος - Νέα εταιρική μορφή - Σή¬ 
ματα - Μεσίτες ακινήτων - Ρύθμιση θεμάτων ναυτιλίας, 
λιμένων, αλιείας και άλλες διατάξεις» (ΦΕΚ 86/Α72012). 

12. Τα άρθρα 39 και 40 του Ν. 4155/2013 «Εθνικό Σύ¬ 
στημα Ηλεκτρονικών Δημοσίων Συμβάσεων και άλλες 
διατάξεις» (ΦΕΚ 120/Α72013). 

13. Το Π.Δ. 85/2012 «Ιδρυση και μετονομασία Υπουρ¬ 
γείων, μεταφορά και κατάργηση υπηρεσιών». (ΦΕΚ 141/ 
Α72012). 

15. Π.Δ 118/2013 «Τροποποίηση του π.δ 85/2012 (Α'141)- 
Ίδρυση Υπουργείου Υποδομών, Μεταφορών και Δικτύων 
και Υπουργείου Πολιτισμού και Αθλητισμού και μετονο¬ 
μασία των Υπουργείων Ανάπτυξης, Ανταγωνιστικότητας, 
Υποδομών, Μεταφορών και Δικτύων και Παιδείας και 
Θρησκευμάτων, Πολιτισμού και Αθλητισμού σε Υπουρ¬ 
γείο Ανάπτυξης και Ανταγωνιστικότητας και σε Υπουρ¬ 
γείο Παιδείας και Θρησκευμάτων αντιστοίχως». 

16. Το Π.Δ. 119/2013 (ΦΕΚ 153/Α725-06-2013) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

17. Το Ν. 4177/2013 (ΦΕΚ 173/Α708-08-2013) Κανόνες 
ρύθμισης της αγοράς προϊόντων και της παροχής υπη¬ 
ρεσιών και άλλες διατάξεις. 

18. Το Ν. 4172/2013 (ΦΕΚ 167/Α723-07-2013) «Φορολογία 
εισοδήματος .... και λοιπές διατάξεις». 

19. Την υπ’ αριθ. Α2-718/2014 (ΦΕΚ 2090/Β731-07-2014) 
Υπουργική απόφαση «Κωδικοποίηση Κανόνων Διακίνη¬ 
σης και Εμπορίας Προϊόντων και Παροχής Υπηρεσιών 
(Κανόνες ΔΙ.Ε.Π.Π.Υ) όπως κάθε φορά ισχύει. 













29872 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


20 Το Π.Δ. 88/2014 (ΦΕΚ 133/Α710-06-2014) «Αποδοχή 
παραίτησης Υπουργών, Αναπληρωτών Υπουργών και 
Υφυπουργών». 

21 Την υπ’ αριθ. 34658/04-07-2014 (ΦΕΚ Β'/1825), από¬ 
φαση του Πρωθυπουργού και του Υπουργού Ανάπτυξης 
και Ανταγωνιστικότητας «Ανάθεση αρμοδιοτήτων στους 
Υφυπουργούς Ανάπτυξης και Ανταγωνιστικότητας». 

22 Την ανάγκη έκδοσης Διοικητικής Πράξης με την 
οποία θα ρυθμίζεται κάθε λεπτομέρεια αναφορικά με 
τον τρόπο τον τύπο και την διαδικασία επιβολής των 
διοικητικών προστίμων των άρθρων 33 του Ν.4264/2014. 

Το γεγονός ότι δεν προκαλείται επιβάρυνση του κρα¬ 
τικού προϋπολογισμού από την εφαρμογή των διατά¬ 
ξεων της παρούσης αποφασίζουμε: 

Αρθρο 1 

1. Αρμόδια ελεγκτικά όργανα για τον έλεγχο εφαρμο¬ 
γής των διατάξεων του νόμου 4264/2014 σύμφωνα με 
τα άρθρα 30 και 39 αυτού, είναι τα εξής: 

(α) Τα αναφερόμενα στο άρθρο 7α του Ν. 2323/1995 
Κλιμάκια Ελέγχου Λαϊκών Αγορών και Υπαιθρίου Εμπο¬ 
ρίου (ΚΕΛΑΥΕ). 

(β) Οι υπηρεσίες και τα όργανα της Γ.Γ. Εμπορίου του 
Υπουργείου Ανάπτυξης και Ανταγωνιστικότητας. 

(γ) Οι υπηρεσίες και τα όργανα της Γ.Γ. Καταναλωτή 
του Υπουργείου Ανάπτυξης και Ανταγωνιστικότητας, 
(δ) Οι υπηρεσίες και τα όργανα των Περιφερειών. 

(ε) Οι υπηρεσίες και τα όργανα των Δ/νσεων Αγροτι¬ 
κής Οικονομίας και Κτηνιατρικής των Περιφερειών και 
Περιφερειακών Ενοτήτων. 

(στ) Οι υπηρεσίες και τα όργανα του Ενιαίου Φορέα 
Ελέγχου Τροφίμων. 

(ζ) Οι αρμόδιες υπηρεσίες των δήμων. 

(η) Οι Υπηρεσίες του Λιμενικού Σώματος στην περιοχή 
της δικαιοδοσίας τους. 

(θ) Η Ελληνική Αστυνομία (ΕΛ.ΑΣ.). 

(ι) Το Σώμα Δίωξης Οικονομικού Εγκλήματος (ΣΔΟΕ) 
και οι Τελωνειακός Αρχές. 

2. Τα ανωτέρω ελεγκτικά όργανα ενεργούν μόνα τους 
ή από κοινού. Η υπηρεσία που είναι αρμόδια σε περίπτω¬ 
ση συγκρότησης κλιμακίων ελέγχων είναι υποχρεωμένη 
να εκδίδει και να εφοδιάζει τους υπαλλήλους των κλι¬ 
μακίων με πράξη «ΕΝΤΟΛΗ ΕΛΕΓΧΟΥ», υπόδειγμα της 
οποίας παρατίθεται κατωτέρω ως Παράρτημα Α, στην 
οποία θα μνημονεύονται τα στοιχεία των ελεγκτών, ο 
χώρος άσκησης του ελέγχου και η ημερομηνία της εν 
λόγω εντολής. Το ως άνω ελεγκτικό όργανο (Κλιμάκιο) 
υποχρεούται να επιδεικνύει την εντολή στον ελεγχό¬ 
μενο κατά την έναρξη του ελέγχου. 

3. Σε περίπτωση συγκρότησης μικτού κλιμακίου ελέγ¬ 
χου, ο προϊστάμενος της επισπεύδουσας τον έλεγχο 
υπηρεσίας αποστέλλει εγκαίρως ειδοποίηση στις άλλες 
υπηρεσίες ελέγχου που θα απαρτίσουν το μικτό κλιμά¬ 
κιο προκειμένου να υποδειχθούν άμεσα οι υπάλληλοι 
ή τα όργανα που θα συμμετάσχουν σε αυτό. Η εντολή 
ελέγχου που εκδίδεται από τον προϊστάμενο κατά τα 
ανωτέρω, επέχει και θέση συγκρότησης του μικτού κλι¬ 
μακίου ελέγχου. 

Αρθρο 2 

1. Τα εντεταλμένα ελεγκτικά όργανα υποχρεούνται 
σε περίπτωση που διαπιστώνουν παράβαση να συντάσ¬ 
σουν άμεσα στον χώρο ελέγχου «Εκθεση Βεβαίωσης 


Παράβασης» εις τριπλούν. Το πρωτότυπο φέρει την 
ένδειξη «ΓΙΑ ΤΟΝ ΕΛΕΓΧΟΜΕΝΟ», το δεύτερο αντίτυ¬ 
πο φέρει την ένδειξη «ΓΙΑ ΤΗΝ ΥΠΗΡΕΣΙΑ», το τρίτο 
αντίτυπο φέρει την ένδειξη «ΣΤΕΛΕΧΟΣ». Στην Έκθεση 
αναφέρονται τα στοιχεία ταυτότητος του παραβάτη 
πωλητή, ο χρόνος και τόπος τέλεσης της παράβασης, 
η συνοπτική περιγραφή της παράβασης, η συγκεκρι¬ 
μένη διάταξη νόμου που παραβιάστηκε καθώς και το 
επιβαλλόμενο διοικητικό πρόστιμο. Σε κάθε περίπτωση 
ο ελεγχόμενος δικαιούται να καταθέσει τις απόψεις του 
στο προβλεπόμενο πεδίο με τίτλο «ΑΠΟΨΕΙΣ ΕΛΕΓΧΟ¬ 
ΜΕΝΟΥ». ΗΈκθεση Βεβαίωσης Παράβασης υπογράφεται 
από το όργανο που βεβαίωσε την παράβαση και από 
τον παραβάτη. Σε περίπτωση άρνησης υπογραφής οι 
υπάλληλοι ελεγκτές συμπληρώνουν το πεδίο με την 
ένδειξη «ΑΡΝΗΣΗ ΥΠΟΓΡΑΦΗΣ» και υπογράφουν για 
την επιβεβαίωση της άρνησης. 

Το πρωτότυπο της Έκθεσης Βεβαίωσης Παράβασης 
μόλις συμπληρωθεί παραδίδεται άμεσα στον ελεγχό¬ 
μενο. Αντίγραφο της Έκθεσης παραδίδεται εντός δυο 
(2) εργάσιμων ημερών από τα ελεγκτικά όργανα στην 
υπηρεσία που εξέδωσε την εντολή ελέγχου, η οποία το 
καταχωρεί άμεσα στο σχετικό αρχείο παραβάσεων που 
τηρεί. Το τρίτο αντίγραφο παραμένει ως στέλεχος και 
τηρείται στο αρχείο της υπηρεσίας. 

2. Στο εν λόγω αρχείο παραβάσεων καταχωρούνται 
όλα εκείνα τα απαραίτητα στοιχεία της έκθεσης που 
είναι αναγκαία για την παρακολούθηση της υπόθεσης. 

3. Όταν οι έλεγχοι διενεργούνται από μικτά κλιμάκια 
ελέγχου, ηΈκθεση Βεβαίωσης Παράβασης συντάσσεται 
και υπογράφεται από τα μέλη των μικτών κλιμακίων που 
αναγράφονται στην εντολή ελέγχου και διεκπεραιώνε- 
ται από την υπηρεσία που αναφέρεται στο πεδίο «Τίτ¬ 
λος Υπηρεσίας» τηςΈκθεσης Βεβαίωσης Παράβασης. 

Αρθρο 3 

1. Σε περίπτωση καταβολής του ημίσεως του προ¬ 
στίμου εντός των τριάντα (30) ημερών σύμφωνα με 
την παράγραφο 3 του άρθρου 34 του Ν. 4264/2014, 
το προσκομισθέν αποδεικτικό κατάθεσης συσχετίζεται 
με την Έκθεση Βεβαίωσης Παράβασης και η υπόθεση 
αρχειοθετείται, με ενημέρωση του σχετικού Μητρώου. 

2. Σε περίπτωση άσκησης ενδικοφανούς προσφυγής 
από τον ελεγχόμενο κατά της πράξης Βεβαίωσης Πα¬ 
ράβασης ενώπιον του Περιφερειάρχη της Περιφέρειας 
που επιβλήθηκε το πρόστιμο, εντός της προθεσμίας των 
τριάντα (30) ημερών από την με οποιονδήποτε τρόπο 
αποδεδειγμένη κοινοποίησή της σε αυτόν, σύμφωνα με 
την παράγραφο 1 του άρθρου 34 του Ν. 4264/2014, η 
Περιφέρεια οφείλει να ενημερώσει αμελλητί την υπη¬ 
ρεσία που επέβαλε το διοικητικό πρόστιμο. 

3. Σε περίπτωση που έχει διαπιστωθεί ότι δεν έχει 
ασκηθεί προσφυγή ενώπιον του Περιφερειάρχη εντός 
τριάντα (30) ημερών ή δεν προσκομισθεί αποδεικτικό 
κατάθεσης του ημίσεως του προστίμου, μετά την πα¬ 
ρέλευση τριάντα πέντε (35) ημερών, κινείται από την 
υπηρεσία που επέβαλε το διοικητικό πρόστιμο η σχετική 
διαδικασία για την βεβαίωση και είσπραξη του επιβλη- 
θέντος διοικητικού προστίμου, διαβιβάζοντας αρμοδίως 
την Έκθεση Βεβαίωσης Παράβασης. Συγκεκριμένα: 

α) Αν το πρόστιμο επιβλήθηκε από Κλιμάκιο Ελέγχου 
του Υπουργείου Ανάπτυξης και Ανταγωνιστικότητας, 
αντίγραφο τηςΈκθεσης Βεβαίωσης της Παράβασης 

διαβιβάζεται στην ΔΟΥ που υπάγεται ο ελεγχόμενος, 
τα δε πρόστιμα αποτελούν έσοδα του κρατικού προ¬ 
ϋπολογισμού. 

β) Αν το πρόστιμο επιβλήθηκε από αρμόδιους υπαλ¬ 
λήλους των Δήμων, η Έκθεση Βεβαίωσης Παράβασης 
κατατίθεται στην αρμοδία υπηρεσία τους για την εν 
συνεχεία βεβαίωση και είσπραξη σύμφωνα με τις δια¬ 
τάξεις περί είσπραξης εσόδων Δήμων και Κοινοτήτων 
και πιστώνονται στον ειδικό κωδικό του οικείου δήμου 
που βεβαιώθηκε η παράβαση. 

γ) Αν το πρόστιμο επιβλήθηκε από υπηρεσίες ή από 
αρμόδιο όργανο των Περιφερειών, αντίγραφο της Έκ¬ 
θεσης Βεβαίωσης Παράβασης διαβιβάζεται στην αρμο¬ 
δία ΔΟΥ του ελεγχόμενου. Τα εισπραττόμενα πρόστιμα 
αποτελούν έσοδα του κρατικού προϋπολογισμού και 
πιστώνονται σε ειδικό κωδικό που εγγράφεται στον 
προϋπολογισμό της Περιφέρειας στην εδαφική αρμο¬ 
διότητα της οποίας βεβαιώθηκε η παράβαση. 

δ) Αν το πρόστιμο επιβλήθηκε από λοιπές αρμόδιες 
αρχές, αντίγραφο της Έκθεσης Βεβαίωσης της Παρά¬ 
βασης διαβιβάζεται στην ΔΟΥ που υπάγεται ο ελεγχό¬ 
μενος, τα δε πρόστιμα αποτελούν έσοδα του κρατικού 
προϋπολογισμού και εισπράττονται σύμφωνα με τις 
διατάξεις περί Εισπράξεως Δημοσίων Εσόδων. 

ε) Σε περίπτωση που κατά τον έλεγχο συμπράττουν 
ελεγκτικά όργανα από συναρμόδιες υπηρεσίες, το αντί¬ 
γραφο της Έκθεσης Βεβαίωσης Παράβασης διαβιβάζε¬ 
ται στην ΔΟΥ όπου υπάγεται ο ελεγχόμενος από την 
υπηρεσία που αναφέρεται στο πεδίο «Τίτλος Υπηρεσί¬ 
ας» της Έκθεσης Βεβαίωσης Παράβασης. 

Αρθρο 4 

Τα ποσά των διοικητικών κυρώσεων της παραγράφου 
1 του άρθρου 32 του Ν. 4264/2014 αναπροσαρμόζονται 
ως ακολούθως: 

α) για παντελή έλλειψη άδειας υπαίθριου εμπορίου, 
πρόστιμο πέντε χιλιάδες (5.000) ευρώ και για μη κατοχή 
ισχύουσας άδειας κατά τη στιγμή του ελέγχου πρόστιμο 
πεντακόσια (500) ευρώ. Στην περίπτωση αυτή, σχετικά 
με τον τρόπο και τη διαδικασία επιβολής προστίμου 
ορίζεται ότι εφόσον ο ελεγχόμενος δηλώσει ενυπόγρα¬ 
φα στο πεδίο «ΑΠΟΨΕΙΣ ΕΛΕΓΧΟΜΕΝΟΥ» ότι διαθέτει 
μεν άδεια σε ισχύ αλλά δεν την φέρει μαζί του κατά 
τη στιγμή του ελέγχου και θα την προσκομίσει στον 
προϊστάμενο της αρμόδιας υπηρεσίας ελέγχου εντός 
δυο (2) εργάσιμων ημερών, τότε τα ελεγκτικά όργανα 
επιβάλουν μεν σε βάρος του το διοικητικό πρόστιμο 
των πέντε χιλιάδων (5.000) ευρώ, αλλά εφόσον την 
προσκομίσει κατά τα ανωτέρω, τότε ο προϊστάμενος 
αυτός επιβάλει πρόστιμο 500 ευρώ για την παράβαση 
μη κατοχής τη στιγμή του ελέγχου 
β) για πώληση προϊόντων που δεν αναγράφονται στην 
άδεια, πρόστιμο χιλίων (1.000) ευρώ 
γ) για αυθαίρετη αλλαγή χώρου, μη τήρηση ωραρίου, 
πώληση προϊόντων εκτός του καθορισμένου χώρου της 


λαϊκής αγοράς, μη αυτοπρόσωπη προσέλευση, πρόστιμο 
πεντακοσίων (500) ευρώ για κάθε μια από τις εν λόγω 
παραβάσεις, 

- για μη τοποθέτηση ζυγού σε εμφανές σημείο, πρό¬ 
στιμο σύμφωνα με το άρθρο 102 παράγραφος 15 της 
υπουργικής απόφασης υπ’ αριθ. Α2-718/2014 (ΦΕΚ 2090/ 
Β'/31-07-2014) όπως κάθε φορά ισχύει, 

- για μη τοποθέτηση πινακίδων σε κάθε προϊόν με 
τις ενδείξεις της τιμής πώλησης ή της ποιότητας ή της 
προέλευσης του προϊόντος, πρόστιμο σύμφωνα με το 
άρθρο 1 παράγραφος 5α και β της υπουργικής απόφα¬ 
σης υπ’ αριθ. Α2-718/2014 (ΦΕΚ 2090/Β731-07-2014) όπως 
κάθε φορά ισχύει, 

- για μη αναγραφή της αληθούς προέλευσης του προ¬ 
ϊόντος πρόστιμο σύμφωνα με το άρθρο 1 παράγραφος 
5ε της υπουργικής απόφασης υπ’ αριθ. Α2-718/2014 (ΦΕΚ 
2090/Β'/31-07-2014) όπως κάθε φορά ισχύει, 

- για μη τοποθέτηση ειδικής πινακίδας με τον αριθμό 
της άδειας, το όνομα του κατόχου και τα λοιπά απαι- 
τούμενα στοιχεία, πρόστιμο επτακοσίων (700) ευρώ. 

δ) για διάθεση προϊόντων τα οποία δεν συνοδεύονται 
από τα παραστατικά που προβλέπονται από τις κείμε¬ 
νες διατάξεις πρόστιμο πέντε χιλιάδων (5.000) ευρώ και 
για διάθεση προϊόντων που συνοδεύονται από παραποι¬ 
ημένα ή με ανακριβή στοιχεία παραστατικά, πρόστιμο 
χιλίων (1000) ευρώ. 

ε) για χρήση ελαττωματικών ή μη εγκεκριμένων μέτρων, 
σταθμών και ζυγών, κατά τη ζύγιση ή στάθμιση των προϊό¬ 
ντων, πρόστιμο σύμφωνα με το άρθρο 102 παράγραφος 10 
Βα της υπουργικής απόφασης υπ’ αριθ. Α2-718/2014 (ΦΕΚ 
2090/Β'/31-07-2014) όπως κάθε φορά ισχύει, 

- για την με οποιονδήποτε τρόπο παραποίηση της 
ζύγισης (ελλειποβάρεια), πρόστιμο σύμφωνα με το άρ¬ 
θρο 102 παράγραφος 14 της υπουργικής απόφασης υπ’ 
αριθ. Α2-718/2014 (ΦΕΚ 2090/Β731-07-2014) όπως κάθε 
φορά ισχύει. 

στ) για αναπλήρωση του πωλητή ή πρόσληψη υπαλ¬ 
λήλου από αυτόν, χωρίς την τήρηση των διατάξεων του 
Ν. 4264/2014, πρόστιμο πεντακοσίων (500) ευρώ. 

ζ) για πώληση προϊόντων εκτός του καθορισμένου 
ωραρίου και χώρου της λαϊκής αγοράς, πρόστιμο πε¬ 
ντακοσίων (500) ευρώ. 

Άρθρο 5 

Στην παρούσα προσαρτάται και αποτελεί αναπόσπα¬ 
στο μέρος αυτής υπόδειγμα εντύπου Εντολής Ελέγχου 
ως Παράρτημα Α και υπόδειγμα εντύπου Έκθεσης Βε¬ 
βαίωσης Παράβασης ως Παράρτημα Β. 

Αρθρο 6 

Από την θέση σε ισχύ της παρούσας παύει να ισχύει 
η υπ’ αριθ. Α2-1149/2004 (ΦΕΚ 873/Β'/2004) απόφαση του 
Υπουργού Ανάπτυξης. 

Η παρούσα απόφαση τίθεται σε ισχύ από την δημο¬ 
σίευσή της στην Εφημερίδα της Κυβερνήσεως. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΠΑΡΑΡΤΗΜΑ Α 



ΕΛΛΗΝΙΚΗ ΔΗΜΟΚΡΑΤΙΑ 

ΤΙΤΛΟΣ ΥΠΗΡΕΣΙΑΣ (της επισπεύδουσας τον έλεγχο) Αύξων Αριθμός:. 


Ταχ. Δ/νση:. Ημερομηνία: 

Τηλ.:., Ραχ:. 


ΕΝΤΟΛΗ ΕΛΕΓΧΟΥ 


Αριθμ.Πρωτ. 


Προς τους υπαλλήλους ελεγκτές: 


1 .(επικεφαλής) 

2 . 

3 . 

4 . 


Αντικείμενο ελέγχου: 

Η εφαρμογή διατάξεων του ν. 4264/2014 «Άσκηση εμπορικών δραστηριοτήτων εκτός καταστήματος και άλλες διατάξεις» (ΦΕΚ 118/Α/2014). 

Περιοχή ή σημείο/α ελέγχου: 


Ημ/νία διεξαγωγής ελέγχου: 


Η παρούσα εντολή επιδεικνύεται στον ελεγχόμενο κατά την έναρξη του ελέγχου. 


Ο Προϊστάμενος της υπηρεσίας 


(Σφραγίδα της Υπηρεσίας) (Ονομ/νο-Υπογραφή) 

ΠΑΡΑΡΤΗΜΑ Β 



ΕΛΛΗΝΙΚΗ ΔΗΜΟΚΡΑΤΙΑ 

ΤΙΤΛΟΣ ΥΠΗΡΕΣΙΑΣ . Αύξων Αριθμός:. 

Ταχ. Δ/νση:. 

Τηλ.:., ¥οχ: . 


ΕΚΘΕΣΗ ΒΕΒΑΙΩΣΗΣ ΠΑΡΑΒΑΣΗΣ 

Αρθρου 32 του Ν. 4264/2014 «Άσκηση εμπορικών δραστηριοτήτων εκτός καταστήματος και άλλες διατάξεις» 

(Συντάσσεται εις τριπλούν) 

1. ΣΤΟΙΧΕΙΑ ΠΟΥ ΑΦΟΡΟΥΝ ΤΟΝ ΕΛΕΓΧΟΜΕΝΟ 

1. Στοιχεία Ελεγχόμενου 

Ονοματεπώνυμο: 


Όνομα Πατρός:. 


. Όνομα Μητρός:. 


Έτος Γέννησης:. 


. Τόπος Γέννησης:. 


Δ/νση Κατοικίας:. 


. Πόλη. 


Ταχ. Κώδικας:. 


. Τηλέφωνο:. 


Αριθμός Α.Δ.Τ. ή Διαβ/ρίου: .... 


Εκδ. Αρχή:. 


Α.Φ.Μ.: . 


. Αρμ. Δ.Ο.Υ.:. 


2. Ιδιότητα Ελεγχόμενου 

Πλανόδιος Πωλητής 

□ 

Παραγωγός Λαϊκής Αγοράς 

□ 

Στάσιμος Πωλητής 

□ 

Επαγγελματίας Λαϊκής Αγοράς 

□ 


2. ΣΤΟΙΧΕΙΑ ΠΟΥ ΑΦΟΡΟΥΝ ΤΗΝ ΠΑΡΑΒΑΣΗ 

1. Τόπος και Χρόνος Τέλεσης της Παράβασης 

Ημερ/νια :. Ώρα :. 

Διεύθυνση :. Περιοχή :. 

Δήμος :. Νομός :. 

2 . Είδος Παράβασης 

(συνοπτική περιγραφή παράβασης του άρθ. 32 του Ν.4264/2014και αναγραφή της σχετικής διάταξης) 


3. Επιβαλλόμενο Χρηματικό Πρόστιμο (ολογράφως) 


.ζνρύ).(Καταβάλλεται στη Δ. Ο. Υ. -. 


Απόψεις ελεγχόμενου: 


Ημερομηνία././. 

Ο ΕΛΕΓΧΟΜΕΝΟΣ: ΟΙ ΕΛΕΓΚΤΕΣ: 

1 . 

2 . 

3. 

(Υπογραφή-Ονομ/μο) (Ονομ/μα-Υπογραφές) 

□Άρνηση υπογραφής 


ΔΙΚΑΙΩΜΑΤΑ ΕΛΕΓΧΟΜΕΝΟΥ (άρθρο 34 του ν. 4264/2014) 

- Κατά της πράξης αυτής χωρεί ενδικοφανής προσφυγή η οποία ασκείται ενώπιον του Περιφερειάρχη της Περιφέρειας που επιβλήθηκε το πρόστιμο 
μέσα σε προθεσμία τριάντα (30) ημερών από την κοινοποίηση της στον υπόχρεο. Η απόφαση επί της ενδικοφανούς προσφυγήςυπόκειται σε 
προσφυγή ενώπιον του Διοικητικού Πρωτοδικείου μέσα σε εξήντα (60) ημέρες σύμφωνα με τις διατάξεις του Κώδικα Διοικητικής Δικονομίας. 

- Το ύψος του επιβληθέντος διοικητικού προστίμου μειώνεται στο ήμισυ εάν ο υπόχρεος καταβάλει το πρόστιμο στην Δ.Ο.Υ. που υπάγεται εντός 
τριάντα (30) ημερών από την κοινοποίησή του και σε κάθε περίπτωση πριν από την άσκηση της ενδικοφανούς προσφυγής. Η καταβολή αυτή 
συνεπάγεται την αυτοδίκαιη παραίτηση του υπόχρεου από κάθε δικαίωμα προσβολής ή αμφισβήτησης της πράξης επιβολής προστίμου. Το 
αποδεικτικό καταβολής του μειωμένου προστίμου προσκομίζεται στην αρμόδια υπηρεσία εντός πέντε (5) εργάσιμων ημερών. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Αυγούστου 2014 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθ. 15256/2014 (2) 

Έγκριση υπερωριακής εργασίας νια τους μήνες Σεπτέμ¬ 
βριο - Οκτώβριο του έτους 2014, για το μόνιμο, με 
σχέση εργασίας ιδιωτικού δικαίου αορίστου χρόνου 
(εκτός των δημοσιογράφων) και αποσπασμένο προ¬ 
σωπικό στη Γενική Γραμματεία Μέσων Ενημέρωσης - 
Γ ενική Γ ραμματεία Ενημέρωσης και Επικοινωνίας. 

Η ΥΦΥΠΟΥΡΓΟΣ ΣΤΟΝ ΠΡΩΘΥΠΟΥΡΓΟ 

Έχοντας υπόψη: 

1. Τις διατάξεις του άρθρου 1 του Ν. 2469/1997 (Α' 38) 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις». 

2. Τις διατάξεις του άρθρου 20 του Ν. 4024/2011 (Α' 226) 
«Συνταξιοδοτικές ρυθμίσεις, ενιαίο μισθολόγιο-βαθμο- 
λόγιο, εργασιακή εφεδρεία και άλλες διατάξεις εφαρ¬ 
μογής του μεσοπρόθεσμου πλαισίου δημοσιονομικής 
στρατηγικής 2012-2015», όπως τροποποιήθηκε και ισχύει. 

3. Τις διατάξεις του άρθρου 2 παρ. 1 περ. γ του Ν. 2531/ 
1997 (Α' 219) «Κύρωση πράξης νομοθετικού περιεχο¬ 
μένου». 

4. Τις διατάξεις του άρθρου 1 παρ. 4 και 6 και του άρθρου 
2 του Ν. 3242/2004 (Α' 102) «Ρυθμίσεις για την οργάνωση 
και λειτουργία της Κυβέρνησης, τη διοικητική διαδικασία 
και τους ΟΤΑ», όπως τροποποιήθηκε και ισχύει. 

5. Τις διατάξεις του άρθρου Έκτου, παρ. 4 του Ν. 3839/ 
2010 (Α' 51) «Σύστημα επιλογής προϊσταμένων οργανικών 
μονάδων με αντικειμενικά και αξιοκρατικά κριτήρια - 
Σύσταση Ειδικού Συμβουλίου Επιλογής Προϊσταμένων 
(ΕΙ.Σ.Ε.Π) και λοιπές διατάξεις» 

6. Τις διατάξεις του Π.Δ. 258/1993 (Α' 112) «Οργανισμός 
της Γενικής Γραμματείας Τύπου και Πληροφοριών του 
Υπουργείου Προεδρίας της Κυβέρνησης», όπως τροπο¬ 
ποιήθηκε και ισχύει. 

7. Τις διατάξεις του π.δ. 73/2011 (Α' 178) «Μετονομασία 
της Γ ενικής Γ ραμματείας Επικοινωνίας και της Γ ενικής 
Γραμματείας Ενημέρωσης, ανακατανομή των υπαγο- 
μένων σε αυτές υπηρεσιών, μεταφορά υπηρεσιών και 
αρμοδιοτήτων από το Υπουργείο Πολιτισμού και Του¬ 
ρισμού στον Πρωθυπουργό, σύσταση Γ ενικής Γ ραμμα¬ 
τείας Ναυτιλίας στο Υπουργείο Ανάπτυξης, Ανταγωνι¬ 
στικότητας και Ναυτιλίας και ρύθμιση άλλων συναφών 
θεμάτων». 

8. Τις διατάξεις του π.δ. 65/2011 (Α' 147) «Διάσπαση του 
Υπουργείου Εσωτερικών, Αποκέντρωσης και Ηλεκτρονι¬ 
κής Διακυβέρνησης στα Υπουργεία α) Εσωτερικών και 
β) Διοικητικής Μεταρρύθμισης και Ηλεκτρονικής Δια¬ 
κυβέρνησης, συγχώνευση των Υπουργείων Οικονομίας, 
Ανταγωνιστικότητας και Ναυτιλίας και Θαλασσίων Υπο¬ 
θέσεων, Νήσων και Αλιείας στο Υπουργείο Ανάπτυξης, 
Ανταγωνιστικότητας και Ναυτιλίας και μεταφορά στον 
Πρωθυπουργό των Γ ενικών Γ ραμματειών Ενημέρωσης 
και Επικοινωνίας και στο Υπουργείο Παιδείας, Δια Βίου 
Μάθησης και Θρησκευμάτων της Γ ενικής Γ ραμματείας 
Νέας Γενιάς». 


9. Τις διατάξεις του π.δ. 85/2012 (Α' 141) «Ιδρυση και 
μετονομασία Υπουργείων, μεταφορά και κατάργηση 
υπηρεσιών». 

10. Τις διατάξεις του π.δ. 89/2014 (Α' 134) «Διορισμός 
Υπουργών, Αναπληρωτών Υπουργών και Υφυπουργών». 

11. Την υπ' αριθ. Υ 462/17.06.2014 (Β' 1634) απόφαση 
του Πρωθυπουργού «Καθορισμός αρμοδιοτήτων της 
Υφυπουργού στον Πρωθυπουργό, Σοφίας Βούλτεψη». 

12. Την υπ’ αριθ. Υ144/2.8.2012 (Β' 2255) απόφαση του 
Πρωθυπουργού «Καθορισμός σχέσεων και αναδιάρθρω¬ 
ση των αρμοδιοτήτων των υπαγόμενων στον Πρωθυ¬ 
πουργό υπηρεσιών της Γενικής Γραμματείας Μέσων 
Ενημέρωσης και της Γ ενικής Γ ραμματείας Ενημέρωσης 
και Επικοινωνίας». 

13. Το γεγονός ότι οι υπηρεσίες της Γ ενικής Γ ραμματεί¬ 
ας Μέσων Ενημέρωσης-Γ ενικής Γ ραμματείας Ενημέρω¬ 
σης και Επικοινωνίας λειτουργούν σε 24ωρη βάση όλες 
τις ημέρες του μήνα για να αντιμετωπισθούν οι ανάγκες 
άμεσης ενημέρωσης της ελληνικής και διεθνούς κοινής 
γνώμης επί ζητημάτων κυβερνητικής πολιτικής, καθώς 
και οι έκτακτες υπηρεσιακές ανάγκες που θα προκόψουν 
κατά τους μήνες Σεπτέμβριο - Οκτώβριο του έτους 2014 
λόγω της διοργάνωσης δημοσιογραφικών συνεδρίων, 
κέντρων τύπου, της κάλυψης επισήμων επισκέψεων στη 
χώρα μας προσωπικοτήτων άλλων χωρών, καθώς και 
λόγω της εφαρμογής νέων διοικητικών μέτρων, που 
επιβάλλουν την υπερωριακή εργασία του προσωπικού 
της Γ ενικής Γ ραμματείας Μέσων Ενημέρωσης-Γ ενικής 
Γ ραμματείας Ενημέρωσης και Επικοινωνίας. 

14. Το γεγονός ότι για την αντιμετώπιση των παραπάνω 
αναγκών επιβάλλεται να απασχολούνται έως ενενήντα 
επτά (97) υπάλληλοι ανά μήνα μέχρι τη συμπλήρωση δύο 
χιλιάδων εννιακοσίων είκοσι οκτώ (2.928) ωρών συνολικά, 
για τους μήνες Σεπτέμβριο - Οκτώβριο του έτους 2014. 

15. Η δαπάνη που θα προκύψει από την ως άνω απα¬ 
σχόληση προβλέπεται να ανέλθει έως το ποσό των 
είκοσι χιλιάδων πεντακοσίων είκοσι ευρώ (20.520 €). 

16. Η ανωτέρω δαπάνη θα αντιμετωπισθεί από τις 
πιστώσεις του ΚΑΕ 0511 του ειδικού φορέα 23/760 του 
προϋπολογισμού της Γ ενικής Γ ραμματείας Μέσων Ενη¬ 
μέρωσης - Γ ενικής Γ ραμματείας Ενημέρωσης και Επικοι¬ 
νωνίας, οικονομικού έτους 2014 (υπ' αριθ. 13378/18-07-2014 
απόφαση της Διεύθυνσης Οικονομικών Υπηρεσιών 
της Γ ενικής Γ ραμματείας Μέσων Ενημέρωσης-Γ ενικής 
Γ ραμματείας Ενημέρωσης και Επικοινωνίας και υπ' αριθ. 
65783/22-07-2014 βεβαίωση ύπαρξης πίστωσης της Υ.Δ.Ε. 
του Υπουργείου Οικονομικών), αποφασίζουμε: 

Εγκρίνουμε, από τη δημοσίευση της παρούσας έως 
την 31.10.2014, οι μόνιμοι, με σχέση εργασίας ιδιωτικού 
δικαίου αορίστου χρόνου - εκτός των δημοσιογράφων - 
και αποσπασμένοι στη Γ ενική Γ ραμματεία Μέσων Ενημέ- 
ρωσης-Γ ενική Γ ραμματεία Ενημέρωσης και Επικοινωνίας 
υπάλληλοι να εργάζονται υπερωριακά ως εξής: 

έως ενενήντα επτά (97) υπάλληλοι μέχρι τη συμπλή¬ 
ρωση του ανώτατου επιτρεπτού ορίου συνολικών ωρών 
υπερωριακής απασχόλησης κατά μήνα, με την προβλε- 
πόμενη από το νόμο αποζημίωση, για τους μνημονευό¬ 
μενους στο σκεπτικό της απόφασης αυτής λόγους με 
τις παρακάτω διακρίσεις: 

α) Η υπερωριακή απασχόληση του μόνιμου, με σχέση 
εργασίας ιδιωτικού δικαίου - εκτός των δημοσιογράφων - 
και αποσπασμένου προσωπικού που υπηρετεί στη Γ ενι¬ 
κή Γ ραμματεία Μέσων Ενημέρωσης-Γ ενική Γ ραμματεία 

Ενημέρωσης και Επικοινωνίας και, πέραν του κανονικού 
ωραρίου, εγκρίνεται έως την συμπλήρωση δυο χιλιάδων 
εννιακοσίων είκοσι οκτώ (2.928) ωρών συνολικά, για τους 
μήνες Σεπτέμβριο - Οκτώβριο του έτους 2014. 

β) Η κατανομή των ωρών απασχόλησης του προσω¬ 
πικού, ως ανωτέρω, θα γίνεται κάθε φορά ανάλογα με 
τις ανάγκες της Υπηρεσίας και όχι πλέον των είκοσι 
(20) ωρών ανά υπάλληλο μηνιαίως. 


2. Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Αυγούστου 2014 

Η ΥΦΥΠΟΥΡΓΟΣ ΣΤΟΝ ΠΡΩΘΥΠΟΥΡΓΟ 

ΣΟΦΙΑ ΒΟΥΛΤΕΨΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοΡίΡΐί ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορψή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορψή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορψή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Ιιίίρ://νννννν.β1.9Γ - β-π)3ΐΙ: ννβόπΐ33ΐβι·.βί@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 





ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

*020239809 

□ 9 1 4 0 0 0 

1 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 











































































